Асоура иахҟьаны москватәи аҳаирбаӷәазақәа рыҟны 70 ҳаирплан рҟынӡа рыԥырра аанкылоуп
15:00 18.12.2022 (ирҿыцуп: 15:08 18.12.2022)
© Sputnik / Ilya Pitalev Снегоуборочная техника коммунальных служб во время уборки последствий снегопада на Красной площади в Москве
© Sputnik / Ilya Pitalev/
Москва асоура иаҿызаауеит асааҭ 18-21 рҟынӡа, уи анаҩс аҽааннакылоит ҳәа аарыцҳауеит аҳауагәаҭаҩцәа.
АҞӘА, ԥхынҷкәын 18 - Sputnik. Москватәи аҳаирбаӷәазақәа Внуково, Домодедово Шереметево рыҟны амҽыша шьыжьнаҵы 67 реис аанкылоуп 13 реис рыԥыррақәа ԥсахуп ҳәа адыррақәа аагоуп амаҵзура "Яндекс.Расписания" аҟынтәи.
Москватәи аамҭала асааҭ 11:20 рзы иҟоу адыррақәа рыла, "Внуково" - 28 реис аанкылоуп 10 ԥсахуп, "Домодедово" - 25 реис аанкылоуп реиск ԥсахуп, "Шереметьево" - 14 реис аанкылоуп ҩба ԥсахуп.
Уаанӡа аҳауаҭагылазаашьа ацентр "Фобос" аҟаза хада Евгени Тишковец РИА Новости иазеиҭеиҳәахьан Москва 33-38 сантиметр асы шлеиз. Ари 1989 шықәса аахыс ирекордхеит, усҟан урыстәылатәи аҳҭнықалақь аҟны 31 сантиметр асы ауит.